
DISPOZIȚIE nr. 253 din 07.08.2026
privind modificarea Dispoziției Primarului Comunei Miclești nr. 120 din 17.06.2026 și reîncadrarea doamnei Olaru Cristina-Dana ca urmare a comasării Compartimentului Resurse Umane și Relații cu Publicul cu Compartimentul Financiar-Contabil
Având în vedere:
· Referatul de aprobare prezentat de Primarul Comunei Miclești și Raportul de specialitate privind reorganizarea structurii organizatorice a aparatului de specialitate;
· Hotărârea Consiliului Local Miclești nr. 34 din 21.07.2026 privind modificarea Organigramei și a Statului de funcții ale aparatului de specialitate al Primarului Comunei Miclești, prin comasarea Biroului Resurse Umane și Relații cu Publicul cu Biroul Financiar-Contabil și reorganizarea acestora sub formă de compartiment;
· Dispoziția Primarului Comunei Miclești nr. 120 din 17.06.2026, privind mutarea/încadrarea anterioară a doamnei Olaru Cristina-Dana;
În conformitate cu prevederile:
· Art. 502 alin. (1) lit. c), art. 505 și art. 518 din O.U.G. nr. 57/2019 privind Codul administrativ, cu modificările și completările ulterioare;
· Legii-cadru nr. 153/2017 privind salarizarea personalului plătit din fonduri publice, cu modificările și completările ulterioare;
În temeiul prevederilor art. 155 alin. (1) lit. d), alin. (5) lit. e) și art. 196 alin. (1) lit. b) din O.U.G. nr. 57/2019 privind Codul administrativ, cu modificările și completările ulterioare,
Primarul Comunei Miclești, Județul Vaslui;

DISPUNE:
Art. 1. — Începând cu data de emiterii Hotărârii consiliului local al comunei Miclești Nr. 34 din 21.07.2026 privind modificarea hotărârii nr. 29 din 16.06.2026 privind modificarea organigramei si a statului de funcţii pentru aparatul de specialitate al primarului comunei Miclesti, se modifică Dispoziția Primarului Comunei Miclești nr. 120 din 17.06.2026 privind mutarea doamnei OLARU CRISTINA-DANA.
Art. 2. — Ca urmare a comasării Biroului Resurse Umane și Relații cu Publicul cu Biroul Financiar-Contabil, doamna OLARU CRISTINA-DANA se reîncadrează în cadrul nou-creatului Compartiment Financiar-Contabil, Impozite și Taxe Locale, Resurse Umane și Relații cu Publicul din cadrul aparatului de specialitate al Primarului Comunei Miclești, având funcția publică de Inspector.
Art. 3. — Salariul de bază, gradația și celelalte drepturi salariale aferente funcției rămân cele stabilite potrivit reglementărilor legale în vigoare pentru funcția și gradația deținută.
Art. 4. — Atribuțiile specifice noului post din cadrul Compartimentului Financiar-Contabil, Impozite și Taxe Locale, Resurse Umane și Relații cu Publicul vor fi prevăzute în Fișa postului, care constituie anexă la prezenta dispoziție și va fi comunicată doamnei Olaru Cristina-Dana.
Art. 5. — Celelalte prevederi ale Dispoziției nr. 120 din 17.06.2026 care nu contravin prezentei dispoziții rămân neschimbate.
Art. 6. — Prezenta dispoziție poate fi atacată în condițiile Legii contenciosului administrativ nr. 554/2004, cu modificările și completările ulterioare.
Art. 7. — Cu ducerea la îndeplinire a prezentei dispoziții se încredințează persoana desemnată cu resursele umane și doamna Olaru Cristina-Dana.
Art. 8. — Prezenta dispoziție se comunică, prin grija Secretarului General al comunei Miclești:
· Instituției Prefectului - Județul Vaslui, pentru controlul de legalitate;
· Primarului Comunei Miclești;
· Doamnei Olaru Cristina-Dana;
· Spre afișare/publicare pe pagina de internet a primăriei.

